Συζήτηση:Δημητριάς Βακτριανής/Πρόταση διαγραφής

message: Διαγραφή Λήμμα το οποίο μοιάζει με προϊόν πρωτότυπης έρευνας με σειρά εκφράσεων που υποδηλώνουν προσωπικές ερμηνείες ("φαίνεται", "πιστεύεται", "ίσως"), μέχρι που φτάνουμε και στην διατύπωση προσωπικής (έλλειψη σχετικής παραπομπής) άποψης περί της προελεύσεως ονομασίας σύγχρονης πόλης, καθώς και της ιστορίας αυτής... Πιθανώς να είναι κι έτσι, ωστόσο άνευ παραπομπής είναι εξαιρετικά "αδύναμο"... --Montjoie-Saint-Denis !!! συζήτηση 07:42, 2 Αυγούστου 2017 (UTC)
Οι εκφράσεις "φαίνεται", "πιστεύεται", "ίσως" είναι απολύτως αποδεκτές και χρησιμοποιούνται σε επιστημονικές πηγές όταν οι πληροφορίες είναι ανεπαρκείς. Η εκτίμηση ότι οποιοδήποτε λήμμα είναι προϊόν πρωτότυπης έρευνας λόγω χρήσης τέτοιων εκφράσεων είναι λανθασμένη. Κατά τα άλλα: Υπάρχουν αναφορές για Δημητριάδα Αραχωσίας   στο βιβλίο του Getzel M. Cohen, αλλά και σε άλλα. Πρόκειται περί τοποθεσίας που έχει αναφέρει ο Ισίδωρος ο Χαρακηνός. Υπάρχει δε πιθανή σύνδεση της πόλης με το όνομα Δημητριάς με την Termez  (αν και από άλλες πηγές αναφέρεται ότι αυτή η σύνδεση δεν είναι αναμφισβήτητα αποδεδειγμένη). Τελικά λοιπόν, το λήμμα είναι εγκυκλοπαιδικότατο, παρόλο που χρειάζεται σοβαρή επιμέλεια, ώστε να νοιώσουμε σιγουριά για όσα υπάρχουν ή για όσα γραφούν στο λήμμα. --Focal Point 08:55, 6 Αυγούστου 2017 (UTC)
 Διαγραφή Οι εκφράσεις «φαίνεται», «πιστεύεται», «ίσως» κ.λπ. είναι απολύτως αποδεκτές από έγκυρους επιστήμονες των οποίων οι γνώμες μεταφέρονται στη WP. Εν προκειμένω είναι γνωστό (και καταγεγραμμένο) τοις πάσι -και συνεπώς δεν μπορούμε να κάνουμε ότι δεν το βλέπουμε- ότι, σε όλες τις εντοπισμένες παρόμοιες με αυτό το λήμμα περιπτώσεις, αυτές οι εκφράσεις χρησιμεύουν ως πρόσχημα για συστηματική παραποίηση πηγών (Κοέν) και παράλληλη εισαγωγή πρωτότυπων ερμηνειών είτε συγκεκριμένου χρήστη, είτε εκ μεταφοράς από αυτόκλητους «ιστορικούς». Ενδεχομένως ο δημιουργός του λήμματος (ή οι «ιστορικοί» από τους οποίους άντλησε «στοιχεία»), έλαβε υπόψη ορισμένες παρατηρήσεις του Κοέν (The Hellenistic Settlements in the East from Armenia and Mesopotamia to Bactria and India, σ. 264) σχετικά με την (κατά ορισμένους) πιθανή μετονομασία της Αλεξάνδρειας Ωξειανής σε «Δημητριάδα», καθώς και μια παρόμοια πιθανολόγηση - συσχετισμό με την Ευκρατίδεια Βακτρίας (Κοέν, σ. 273 -άποψη του Ταρν ότι επανιδρύθηκε ως «Δημητριάς»). Ταυτόχρονα, αυτό το «Θέρμη» δείχνει επιπλέον μπλέξιμο-παραποίηση, που μάλλον προκύπτει από την «Αντιόχεια-Άρματα» (στα αγγλικά Tharmata ή Τarmata -βλ. Tarn, The Greeks in Bactria and India, σ. 119), που συνδέεται με την Αλεξάνδρεια Ωξειανή (Κοέν, σ. 252). Τελικά λοιπόν, το λήμμα κάθε άλλο παρά «εγκυκλοπαιδικότατο» φαίνεται, αφού μάλλον είναι προϊόν σαλατοποίησης, παραποίησης πηγών και πρωτότυπης έρευνας. →34kor34 (συζήτηση) 09:49, 6 Αυγούστου 2017 (UTC)
Από τα παραπάνω το λήμμα μου φαίνεται εγκυκλοπαιδικό, ως υπαρκτή πόλη, και απλώς χρειάζεται να παρατεθούν οι εκδοχές για την προέλευσή της ως όνομα κλπ.   ManosHacker 10:25, 6 Αυγούστου 2017 (UTC)
replies: text: Δεν είναι εγκυκλοπαιδικό, δεν έχει αυτοτέλεια και δεν εξετάζεται αυτοτελώς π.χ. από τον Κοέν. Οι εκδοχές αφορούν τις άλλες πόλεις (Αλεξάνδρεια Ωξειανή, Ευκρατίδεια Βακτρίας κ.λπ.) που στο λήμμα έχουν σιωπηρά (δηλαδή κρυφά, άρα μάλλον σκόπιμα) μπλεχτεί με τρόπο ώστε να δίνεται μια εντελώς ανακριβής συνολική εικόνα, που υποτίθεται ότι αφορά μια πόλη που ονομαζόταν (ή οι επιστήμονες υποτίθεται πως σήμερα ονομάζουν) «Δημητριάδα Βακτριανής» (η ονομασία δεν εμφανίζεται στα βιβλία) Είναι μια πρωτότυπη σαλάτα-σύνθεση από ετερογενείς παρατηρήσεις. →34kor34 (συζήτηση) 10:32, 6 Αυγούστου 2017 (UTC)
|}
thread_title:  [[Δημητριάς Βακτριανής]]